A ออกหุ้นกู้ 2 พันลบ.อายุ 2 ปี ดอกเกือบ 7% ขายรายใหญ่-สถาบัน 24-29 ม.ค.63
A ออกหุ้นกู้ 2 พันลบ.อายุ 2 ปี ดอกเกือบ 7% ขายรายใหญ่-สถาบัน 24-29 ม.ค.63
A ออกหุ้นกู้ 2 พันลบ.อายุ 2 ปี ดอกเกือบ 7% ขายรายใหญ่-สถาบัน 24-29 ม.ค.63
14 ม.ค. 2563

บริษัท อารียา พรอพเพอร์ตี้ จำกัด (มหาชน) หรือ A เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท มูลค่าไม่เกิน 2 พันล้านบาท แบ่งเป็นจำนวนเสนอขายไม่เกิน 1,400 ล้านบาท และมีหุ้นกู้สำรองไม่เกิน 600 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ 6.80% ต่อปี ชำระดอกเบี้ยทุก 3 เดือนตลอดอายุหุ้นกู้
โดยบริษัทเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 24 , 27-29 ม.ค.63
ด้านบริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “BB” แนวโน้มอันดับเครดิต “ลบ”เมื่อวันที่ 30 ธ.ค.62
อย่างไรก็ตาม บริษัทมีวัตถุประสงค์จะนำเงินที่ได้จากการเสนอขายหุ้นกู้ดังกล่าวไปใช้เพื่อใช้ชำระคืนหุ้นกู้ A201A ครบกำหนดวันที่ 31 ม.ค.63 จำนวน 654.50 ล้านบาท และส่วนที่เหลือจำนวน 1,346 ล้านบาท นำไปชำระคืนหุ้นกู้ A204A ครบกำหนดวันที่ 5 เม.ย.63